recursal/SuperWikiNEXT-32B huggingface dataset:
Η **Bancorex** ήταν η μεγαλύτερη τράπεζα στη Ρουμανία κατά τη δεκαετία του 1990, ενώ αντιπροσώπευε περισσότερο από το ένα τέταρτο του μεριδίου της τραπεζικής αγοράς όταν έκλεισε το 1999.  Η τράπεζα απέτυχε λόγω της ύπαρξης μη εξυπηρετούμενων δανείων που σχετίζονταν με υποθέσεις πολιτικής διαφθοράς, ιδίως με πολιτικές συναλλαγές που λάμβαναν χώρα παρασκηνιακά. Η τράπεζα διασώθηκε από το ρουμανικό κράτος, ενώ τα περιουσιακά της στοιχεία συγχωνεύθηκαν με την πιο αξιόχρεη Εμπορική Τράπεζα της Ρουμανίας.

Η τράπεζα Bancorex ιδρύθηκε με το όνομα Banca Română de Comerț Exterior (Ρουμανική Τράπεζα Εξωτερικού Εμπορίου) το 1968 και για δεκαετίες ήταν η τράπεζα μέσω της οποίας διεξαγόταν ένα μεγάλο μέρος του εξωτερικού εμπορίου της χώρας.

Διάσωση και συγχώνευση
----------------------

Πριν από το τέλος του 1997, η Bancorex έλαβε ένα ποσό 600 εκατομμυρίων δολαρίων από τη ρουμανική κυβέρνηση. Πρόκειται για ποσό το οποίο αντιπροσωπεύει το 2% του ΑΕΠ της χώρας. Η ανακεφαλαιοποίηση ακολουθήθηκε από μια αλλαγή στη διαχείριση της τράπεζας τον Απρίλιο του 1998, αλλά όχι και από αναδιάρθρωση, με αποτέλεσμα η κατάσταση της τράπεζας να επιδεινωθεί περαιτέρω.  Τελικά, στα τέλη του 1998, όταν η κρίση έπληξε εκ νέου την Bancorex, η κυβέρνηση εξέτασε το ενδεχόμενο αναδιάρθρωσης της τράπεζας, μέσω μιας διαδικασίας ιδιωτικοποίησης.

Μέχρι το 1999, έγινε σαφές ότι η ανακεφαλαιοποίηση της τράπεζας θα απαιτουσε 2 δισεκατομμύρια δολάρια (ποσό που αντιστοιχεί περίπου στο 6% του ΑΕΠ της Ρουμανίας), τα οποία δεν θα μπορούσαν να παρασχεθούν από την κυβέρνηση.  Σύμφωνα με εκτιμήσεις που έγιναν τον Φεβρουάριο του 1999, 1,7 δισεκατομμύρια δολάρια (δηλ. το 85-90% του χαρτοφυλακίου δανείων), τα περισσότερα από τα οποία σε ξένο νόμισμα, δεν εξυπηρετούνταν. Αυτό το ποσό αντιπροσώπευε το 5% του ΑΕΠ της Ρουμανίας εκείνη την εποχή. 

Τον Απρίλιο του 1999, η Bancorex κατέρρευσε καθώς οι καταθέτες έσπευδαν να αποσύρουν τις αποταμιεύσεις τους από την τράπεζα.  Προκειμένου να αποφευχθεί περαιτέρω τραπεζικός πανικός, οι ρουμανικές αρχές αποφάσισαν μια γρήγορη εκκαθάριση, μεταφέροντας περιουσιακά στοιχεία σε έναν νεοσυσταθέντα οργανισμό ανάκτησης περιουσιακών στοιχείων, ενώ οι καταθέσεις καθώς και το μεγαλύτερο μέρος της δομής της Bancorex απορροφήθηκαν από μια άλλη κρατική τράπεζα, την Εμπορική Τράπεζα της Ρουμανίας. Η τραπεζική άδεια ανακλήθηκε στις 31 Ιουλίου 1999, με ισχύ από τις 2 Αυγούστου 1999. Η ρουμανική κυβέρνηση αποζημίωσε την Εμπορική Τράπεζα της Ρουμανίας για τις υποχρεώσεις που της μεταφέρθηκαν από την Bancorex και της έδωσε το δικαίωμα να αρνηθεί οποιδήποτε περιουσιακό στοιχείο της Bancorex.

Το κόστος της διάσωσης
----------------------

Το 1999, η κυβέρνηση συμπεριέλαβε στο δημόσιο χρέος ένα ποσό 1,5 δισεκατομμυρίου δολαρίων από την Bancorex. Αυτό το ποσό αντιστοιχούσε στο 4,5% του ΑΕΠ.

Παραπομπές
----------

1. 1 2 3  Sherif, p.87
2. 1 2  Sherif, p.88

Βιβλιογραφικές αναφορές
-----------------------

* Khaled Sherif, Michael S. Borish, Alexandra Gross, *κρατικές τράπεζες στη μετάβαση: Origins, Evolution, and Policy Responses*, World Bank Publications, 2003,(ISBN 9780821354995)
To **Zwan** (ελληνικά: Σβαν) είναι προϊόν επεξεργασμένου κρέατος (χοιρινού ή κοτόπουλου) που παρασκευάζεται από την ολλανδική ομώνυμη εταιρία, και το οποίο ήταν ιδιαιτέρως δημοφιλές στην Ελλάδα κατά την δεκαετία του 1980. Κυκλοφορούσε σε χαρακτηριστική κονσέρβα σε σχήμα μικρού τούβλου, η οποία άνοιγε χρησιμοποιώντας ένα ενσωματωμένο κλειδί με το οποίο αποσπάται μία λεπτή λωρίδα από το πάνω μέρος της κονσέρβας. 

Στην Ελλάδα, με το όνομα "Zwan" εννοείται η γενικότερη κατηγορία luncheon meat, ωστόσο στην πραγματικότητα αυτό είναι το όνομα της εταιρίας η οποία παράγει ένα εύρος προϊόντων, βασισμένα στο επεξεργασμένο κρέας. 

Δημοφιλείς συνταγές με Zwan είναι το Zwan τηγανητό, ομελέτα με Zwan, σάλτσα για μακαρόνια με Zwan.

Παραπομπές
----------

Πηγές
-----

1. ↑  «Welcome to the world of ZWAN». *www.myzwan.com*. Ανακτήθηκε στις 7 Μαΐου 2016.
Ο **δρ. Άλμπερτ Χαχλ** (1868, Γκερν - 1945) ήταν γερμανός αποικιακός διοικητής. Το 1897, ήταν Λαντεσχάουπτμαν της Εταιρείας της Γερμανικής Νέας Γουινέας και από το 1902 έως το Δεκέμβριο του 1917 ήταν Κυβερνήτης της Γερμανικής Νέας Γουινέας. Το 1903 ίδρυσε την πόλη Ραμπαούλ, η οποία έγινε η πρωτεύουσα της αποικίας. Ο Χαχλ εμφανίζεται στο μυθιστόρημα του 2012 *Imperium* από τον Κρίστιαν Κραχτ, η οποία επικεντρώνεται στον Άουγκουστ Ένγκελχαρτ.

Προσωπική ζωή
-------------

Ο Χαχλ παντρεύτηκε με την Λουίζα Μπέρθα Μαρί φον Ζέκεντορφ (1875-1935) στις 1 Φεβρουαρίου του 1903 στη Γένοβα στην Λιγυρία της Ιταλίας.

Παραπομπές
----------

1. 1 2  (Γερμανικά) *Εγκυκλοπαίδεια Μπρόκχαους*. hahl-albert.
2. ↑  «PNGAA Library website».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 52510912
* LCCN: n81095803
* ISNI: 0000 0000 8131 7595
* GND: 120062550
* SUDOC: 139461787
* BNF: cb13539013k (data)
* NLA: 35976678

 |

 |
Η διεθνής σημαία του αγωνιστικού προσανατολισμού
Ο **αγωνιστικός προσανατολισμός** είναι μια ομάδα αθλημάτων που απαιτεί ικανότητες ναυσιπλοίας με τη χρήση χάρτη και πυξίδας για την πλοήγηση από σημείο σε σημείο σε ένα διαφορετικό και συνήθως άγνωστο έδαφος, ενώ υπάρχει κίνηση με ταχύτητα. Στους συμμετέχοντας δίνεται ένας τοπογραφικός χάρτης, συνήθως ένα προσχεδιασμένος χάρτης αγωνιστικού προσανατολισμού, τον οποίο χρησιμοποιούν για να βρουν τα σημεία ελέγχου.

Αρχικά, το άθλημα εμφανίστηκε σαν πλοήγηση εδάφους για στρατιωτικούς. Από τότε αναπτύχθηκε με πολλές εκδοχές. Η παλαιότερη και πιο δημοφιλής εκδοχή είναι ο αγωνιστικός προσανατολισμός με τα πόδια. Όσα αθλήματα περιλαμβάνουν ένα αγώνα εναντίων ενός ρολογιού και απαιτούν πλοήγηση με ένα χάρτη είναι μορφές αγωνιστικού προσανατολισμού.

Τα αγωνίσματα αγωνιστικού προσανατολισμού συνδυάζουν τη Ναυσιπλοΐα με μια συγκεκριμένη μέθοδο ταξιδιού. Επειδή η μέθοδος ταξιδιού καθορίζει την ανάγκη εξοπλισμού και τακτικής, κάθε άθλημα απαιτεί συγκεκριμένους κανόνες για διαγωνισμό και οδηγίες και σχεδιασμό. Αθλήματα αγωνιστικού προσανατολισμού είναι:

* Αγωνιστικός προσανατολισμός με κανό
* Αγωνιστικός προσανατολισμός με αυτοκίνητο
* Αγωνιστικός προσανατολισμός με τα πόδια
* Αγωνιστικός προσανατολισμός με mountain bike
* Ορεινός μαραθώνιος

Σε διεθνές επίπεδο, το άθλημα διοικείται από την Διεθνή Ομοσπονδία Αγωνιστικού Προσανατολισμού.

Παραπομπές
----------

1. ↑  «About Orienteering». The Canadian Orienteering Federation. Αρχειοθετήθηκε από το πρωτότυπο στις 2 Οκτωβρίου 2008. Ανακτήθηκε στις 11 Αυγούστου 2008.

Πηγές
-----

* «Τι είναι το άθλημα του Orienteering». Αρχειοθετήθηκε από το πρωτότυπο στις 2017-11-11.. Ανακτήθηκε στις 2017-11-11.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αγωνιστικός προσανατολισμός** |

* International Orienteering Federation
* YouTube.com: Orienteering, USOF style
Το **Ziggo Dome** είναι ένα κλειστό στάδιο στο Άμστερνταμ της Ολλανδίας. Ονομάστηκε έτσι από την καλωδιακή τηλεοπτική εταιρία Ziggo. Το 2014, ανακοινώθηκαν τα Ziggo Dome Awards, αναδεικνύοντας τους καλλιτέχνες που ερμήνευαν στο στάδιο.

Αρχιτεκτονική
-------------

Arena bowl (2015)
Το Ziggo Dome σχεδιάστηκε από τους Benthem Crouwel Architects. Ωστόσο, το όνομα 'Dome' (θόλος) παραπέμπει σε θόλο, αλλά δεν υπάρχουν κυκλικά σχήματα πάνω στο στάδιο. Το κτήριο έχει σχήμα τετράγωνου, το μέγεθος είναι 90 με 90 μέτρα, με ύψος 30 μέτρα. Στο εξωτερικό μέρος του Ziggo Dome, σε μαύρο φόντο, είναι πλήρως επενδεδυμένο με συνολικά 840.000 φώτα LED, όπου μπορούν να εμφανιστούν εικόνες βίντεο.

Το κτίριο έχει σχεδιαστεί για ενισχυμένη μουσική, αλλά είναι πολλαπλών χρήσεων και μπορεί επίσης να είναι κατάλληλο για διαγωνισμούς τένις και korfball, πισίνα ολυμπιακών διαστάσεων ή παγοδρόμιο με ελάχιστες προσαρμογές.

Αξιοσημείωτα γεγονότα
---------------------

Το Ziggo Dome έχει χρησιμοποιηθεί σε μεγάλο βαθμό για συναυλίες. Aπό το 2017, κατατάσσεται πίσω από το Madison Square Garden, το SSE Hydro, τo Manchester Arena και το O2 Arena του Λονδίνου ως 5ο πολυάσχολο συναυλιακό χώρο στον κόσμο.

Από το 2016, ο τελικός της Korfbal League, η μεγαλύτερη Korfball league στην Ολλανδία, λαμβάνει χώρα στο Ziggo Dome μέχρι το 2019. Αυτό ανακοινώθηκε από τον ολλανδικό φορέα διοίκησης του korfball τον Ιούλιο του 2015. Προηγουμένως, η εκδήλωση διεξήχθη εδώ και πάνω από 30 χρόνια στο Ahoy Rotterdam.

Παραπομπές
----------

1. ↑  Ανακτήθηκε στις 1  Ιουλίου 2019.
2. ↑  «Miley Cyrus in de spotlights!». Twitter. Ανακτήθηκε στις 16 Ιουλίου 2014.
3. ↑  «Ziggo Dome - ARCAM». *www.arcam.nl*. Ανακτήθηκε στις 31 Μαρτίου 2018.
4. ↑  Walters, Sarah (2016-01-12). «Manchester Arena named world's second busiest live venue». *Manchester Evening News*.. Ανακτήθηκε στις 2017-10-02.
5. ↑  «Ziggo Dome is de wereldwijde nummer 5. Wat is het geheim?» (στα Ολλανδικά). NOS. Ανακτήθηκε στις 3 Μαΐου 2017.
6. ↑  «Nieuws». *www.knkv.nl*. Αρχειοθετήθηκε από το πρωτότυπο στις 1 Απριλίου 2018. Ανακτήθηκε στις 31 Μαρτίου 2018.

Επιπλέον ιστοσελίδες
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ziggo Dome** |

* Επίσημος ιστότοπος
* Venue information
Η **Κάριν** (*Karin*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,185. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το όνομα της Κάριν Μάνσντοτερ, συζύγου του βασιλέα Ερρίκου ΙΔ΄ της Σουηδίας (16ος αιώνας).

Η Κάριν αποτελεί το μεγαλύτερο μέλος του «Σμήνους Κάριν», στο οποίο έδωσε το όνομά της και το οποίο θεωρείται πολύ νέο, δημιουργημένο από μία σύγκρουση πριν από 5,8 εκατομμύρια χρόνια.

Φυσικά χαρακτηριστικά
---------------------

Η μέση διάμετρος της Κάριν εκτιμάται σε 19,2 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,160. Η Κάριν περιστρέφεται γύρω από τον εαυτό της μία φορά κάθε 18 ώρες και 21 λεπτά, μία αρκετά αργή περιστροφή για αστεροειδή.

Παραπομπές
----------

1. ↑  *JPL Small-Body Database*. 2000832.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 831 Στάτειρα | 832 Κάριν | 833 Μόνικα |
Το **έμβλημα του Όμπλαστ του Βορόνεζ** καθιερώθηκε την 1η Ιουλίου του 1997. Το κύριο μέρος του είναι ένας θυρεός χρώματος κόκκινου, που εικονίζει μια γερμένη υδρία με νερό να κυλά. Στα αριστερά βρίσκονται κάτι χρυσαφί βράχοι. Στην κορυφή βρίσκεται ένα στέμμα και το θυρεό βαστούν δύο αρπακτικά. Το στέμμα και τα κλαδιά είναι διαφορετικά στο εθνόσημο της πόλης που έχει το ίδιο όνομα με την περιφέρεια. Ο θυρεός στο έμβλημα είναι η σημαία του ομοσπονδιακού υποκειμένου.

Πηγές
-----

* Το έμβλημα του Όμπλαστ του Βορόνεζ στις *σημαίες του Κόσμου*.

Βλέπε επίσης
------------

* Σημαία του Όμπλαστ του Βορόνεζ
Το **Αγωνιστικό Μέτωπο Ελλήνων Εξωτερικού** (ΑΜΕΕ) ήταν ελληνική οργάνωση η οποία δημιουργήθηκε την περίοδο της Χούντας (1967-1974), κατά κύριο λόγο από φοιτητές. Κύριος στόχος του ο αντιδικτατορικός αγώνας. Έδρασε πρωτίστως στην Ιταλία, αλλά και στη Γαλλία και τη Δυτική Γερμανία. Συνδεόταν με την Οργάνωση Μαρξιστών Λενινιστών Ελλάδας. Εξέδιδε στην Μόντενα της Ιταλίας την εφημερίδα «Λαϊκή Ενότητα».

Παραπομπές
----------

1. ↑  «Ο αντιδικτατορικός αγώνας και οι οργανώσεις του». Δρόμος της Αριστεράς. Αρχειοθετήθηκε από το πρωτότυπο στις 23 Ιουνίου 2013. Ανακτήθηκε στις 14 Ιουνίου 2012.

Πηγή
----

* Γ. Αλεξάτος «Ιστορικό Λεξικό του Ελληνικού Εργατικού Κινήματος» (εκδόσεις Γειτονιές του Κόσμου) σελ. 21
Η Zetor είναι βιομηχανία κατασκευής τρακτέρ από την Τσεχία, και μέχρι το 1990 θυγατρική εταιρία της *Zbrojovka* από το Μπρνο.

Ιστορία
-------

Η Zetor ιδρύθηκε ήδη πριν από το 1945, το 1946 άρχισε την παραγωγή τις σειράς τρακτέρ με το όνομα Zetor. Το όνομα καταχωρήθηκε για πρώτη φορά στις 17 Αυγούστου 1946. Η επωνυμία βγήκε από το γράμμα Z (Zet) από το αρχικό γράμμα της Zbrojovka και τα δύο τελευταία γράμματα της λέξης τρακτόρ. Τα πρώτα σχεδιασμένα τρακτέρ ήταν έτοιμα το Νοέμβριο του 1945. Τα Zetor φημιζόντουσαν για την απλή τους κατασκευή. Μετά την ιδιωτικοποίηση το 1990 μεταπωλήθηκε το 2002 στην HTC-Holding. Από το 1993 έως το 1998 κατασκεύαζε και τρακτέρ για την John Deere.

Σήμερα κατασκευάζονται τρεις σειρές: PROXIMA, PROXIMA PLUS και FORTERRA.

Gallery
-------

* Τρακτέρ τύπου Zetor UR στην Ανατολική Γερμανία το 1988.Τρακτέρ τύπου Zetor UR στην Ανατολική Γερμανία το 1988.
* Zetor 25, 1946-1949.*Zetor 25*, 1946-1949.

Εξωτερικοί σύνδεσμοι
--------------------

* www.zetor.com

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Zetor** |
Το **Έμβλημα της Σοβιετικής Σοσιαλιστικής Δημοκρατίας του Ουζμπεκιστάν**, εγκρίθηκε στις 14 Φεβρουαρίου 1937 από την Σοβιετική Σοσιαλιστική Δημοκρατία το Ουζμπεκιστάν. Το έμβλημα βασίζεται σε αυτό Σοβιετικής Ένωσης. Δείχνει σύμβολα της γεωργίας (δρεπάνι, βαμβάκι και σιτάρι) και τη βαριά βιομηχανία (σφυρί). Ο ήλιος που ανατέλλει πάνω από τον χάρτη της Σοβιετικής Κεντρικής Ασίας, ενώ το πεντάκτινο κόκκινο αστέρι συμβολίζει την "σοσιαλιστική επανάσταση και στις πέντε ηπείρους".

Οι κορδέλες φέρουν το κρατικό σύνθημα της Σοβιετικής Ένωσης ("Προλετάριοι όλου του κόσμου, ενωθείτε!") στα ρωσικά και στα ουζμπεκικά. Στα ουζμπεκικά, η επιγραφή είναι η "**Бутун дунё пролетарлари, бирлашингиз!**" (στην σημερινή λατινική γραφή της Ουζμπεκικής: "*Butun dunyo proletarlari, birlashingiz!*").

Το ακρωνύμιο της ΣΣΔ του Ουζμπεκιστάν εμφανίζεται μόνο στο Ουζμπεκικό αλφάβητο. 

Η Αυτόνομη Σοβιετική Σοσιαλιστική Δημοκρατία Καρακαλπάκ χρησιμοποίησε μια παραλλαγή του εμβλήματος, με το κρατικό σύνθημα στα Καρακαλπακικά και τα Ουζμπεκικά και με το ακρωνύμιο της δημοκρατίας.

Η προηγούμενη έκδοση του εμβλήματος, από το 1947 μέχρι τα τέλη της δεκαετίας του 1970, είχε ένα ασημένιο σφυροδρέπανο πριν το έμβλημα τροποποιηθεί και το σφυροδρέπανο γίνει χρυσό.

Το έμβλημα άλλαξε το 1992 στο σημερινό Έμβλημα του Ουζμπεκιστάν, το οποίο διατηρεί πολλά μέρη του παλαιού εμβλήματος επί Σοβιετικής εποχής.

Παραπομπές
----------

1. ↑  Compare, e.g. Herzog H.-U. Wolf F. Flaggen und Wappen.
2. ↑  *Торбасов О.* К вопросу о символике РКСМ(б) «Бюллетень ЦК РКСМ(б)» №2, 1 ноября 1997 г.
Το ***Adactylidium*** είναι γένος ακάρεων γνωστό για τον ασυνήθιστο κύκλο ζωής του.

Το έγκυο θηλυκό άκαρι τρέφεται με ένα μόνο αυγό θυσανόπτερου, παράγοντας πέντε έως οκτώ θηλυκούς απογόνους και έναν αρσενικό. Το μοναδικό αρσενικό άκαρι ζευγαρώνει με όλα τα θηλυκά, όταν βρίσκονται ακόμα εντός της μητέρας. Τα θηλυκά, πλέον γονιμοποιημένα, εξέρχονται από το σώμα της μητέρας τους τρώγοντάς το και αναζητούν νέα αυγά θυσανόπτερων. Το αρσενικό εξέρχεται επίσης, αλλά δεν αναζητά τροφή ή νέους συντρόφους, και πεθαίνει μετά από λίγες ώρες. Τα θηλυκά πεθαίνουν σε ηλικία 4 ημερών, όταν οι ίδιοι οι απόγονοί τους τα τρώνε ζωντανά από το εσωτερικό.

Παραπομπές
----------

1. ↑  Stephen Jay Gould (1980). «Death Before Birth, or a Mite's *Nunc Dimittis*». *The Panda's Thumb (book)|The Panda's Thumb: More Reflections in Natural History*. W. W. Norton & Company. σελίδες 69–75. ISBN 0-393-01380-4.
2. ↑  T. B. Kirkwood & T. Cremer (1982). «Cytogerontology since 1881: a reappraisal of August Weismann and a review of modern progress» (PDF). *Human Genetics* **60** (2): 101–121. doi:10.1007/BF00569695. PMID 7042533. .
3. ↑  Scott Freeman & Jon C. Herran (2007). «Aging and other life history characters». *Evolutionary Analysis* (4th έκδοση). Pearson Education, Inc. σελ. 484. ISBN 0-13-227584-8.
Το **Strange and Beautiful** είναι το τρίτο άλμπουμ του αμερικανικού χέβι μέταλ συγκροτήματος Crimson Glory, το οποίο κυκλοφόρησε σε μορφή βινυλίου και CD τον Ιούνιο του 1991 μέσω της δισκογραφικής εταιρείας "Atlantic Records".

Μετά την επιτυχία του "*Transcendence*", η "Atlantic Records" πρότεινε συμβόλαιο στο συγκρότημα. Η κίνηση αυτή έδωσε την οικονομική ενίσχυση την οποία επιζητούσαν τα μέλη του συγκροτήματος αλλά τους επιβάρυνε ψυχολογικά λόγω των υψηλών απαιτήσεων οι οποίες δημιουργούνταν. Το αποτέλεσμα ήταν οι Crimson Glory να πειραματιστούν με ήχους τους οποίους δεν είχαν δουλέψει στο παρελθόν και προσπαθώντας να εντυπωσιάσουν τη νέα τους εταιρεία παρουσίασαν ένα μπερδεμένο ηχητικό σύνολο το οποίο απογοήτευσε τους οπαδούς τους.

Αυτός ήταν ο πρώτος δίσκος του συγκροτήματος χωρίς τον κιθαρίστα Μπεν Τζάκσον και το ντράμερ Ντέινα Μπαρνέλ, ενώ κατά τις ζωντανές τους εμφανίσεις είχαν αποχωριστεί τις μάσκες που φορούσαν επί σκηνής. Ο νέος ντράμερ του σχήματος ήταν ο Ρέιβι Τζακότια, ενώ λίγο πριν ξεκινήσει η περιοδεία για την προώθηση του δίσκου, αποχώρησε ο τραγουδιστής του συγκροτήματος, Midnight και αντικαταστάθηκε από τον Ντέιβιντ Βαν Λάντινγκ. Η περιοδεία κράτησε μόνο για λίγες συναυλίες πριν οι Crimson Glory αποφασίσουν να διαλυθούν.

Τραγούδια
---------

1. **Strange and Beautiful** *(Drenning, Midnight)* - 6:17  

2. **Promise Land** *(Drenning, Lords, Rauer)* - 5:22  

3. **Love and Dreams** *(Drenning, Lords, Midnight)* - 5:29  

4. **The Chant** *(Fredericksen, McKinley)* - 3:45  

5. **Dance on Fire** *(Drenning, Lords, Midnight)* - 5:27  

6. **Song for Angels** *(Drenning, Rauer)* - 5:19  

7. **In the Mood** *(Drenning, Lords, Midnight)* - 5:55  

8. **Starchamber** *(Drenning, Lords, Midnight)* - 7:28  

9. **Deep Inside Your Heart** *(Drenning, Lords, Midnight)* - 5:14  

10. **Make You Love Me** *(Drenning, Lords, Midnight)* - 4:05  

11. **Far Away** *(Midnight)* - 4:44

Τα μέλη του συγκροτήματος
-------------------------

Το "*Strange and Beautiful*" ηχογραφήθηκε από τους εξής μουσικούς:

* Midnight - φωνητικά
* Τζον Ντρένινγκ - κιθάρα
* Τζεφ Λορντς - μπάσο
* Ρέιβι Τζακότια - τύμπανα

*Γκεστ μουσικοί*
* Τζον Αβάρις - πλήκτρα
* Ρικ Σάντλερ - πιάνο
* Ρον Κέρμπερ - σαξόφωνο
* Ανέτ Χάρντμαν - δεύτερα φωνητικά
* Σαρλίν Χόλογουέι - δεύτερα φωνητικά
* Πώλα Χόλογουέι - δεύτερα φωνητικά

Πηγές
-----

* Strange & Beautiful - Crimson Glory | Songs, Reviews, Credits | AllMusic
* Crimson Glory - Strange and Beautiful - Encyclopaedia Metallum
* Deadtide.com : Reviews : Albums : Crimson Glory, "Strange and Beautiful"

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Crimson Glory |
| --- |
|  |
| 
* **Τζον Ντρένινγκ**
* **Τζεφ Λορντς**
* **Μπεν Τζάκσον**
* **Ντέινα Μπαρνέλ**

* Midnight
* Ρέιβι Τζακότια
* Γουέιντ Μπλακ
* Στηβ Γουόχολζ
* Τοντ Λα Τορ
 |
|  |
| Ηχογραφήσεις σε στούντιο | 
* *Crimson Glory* (1986)
* *Transcendence* (1988)
* *Strange and Beautiful* (1991)
* *Astronomica* (1999)
 |
|  |
| Συλλογές | 
*In Dark Places... 1986 - 2000* (2010) |
|  |
| Σχετικά άρθρα | 
* Queensrÿche
* Rockwave Festival
 |

 |
To **"Accelerate"** είναι τραγούδι της Αμερικανίδας τραγουδίστριας Κριστίνα Αγκιλέρα. Κυκλοφόρησε στις 3 Μαΐου 2018 ως το πρώτο προωθητικό σινγκλ από το όγδοο στούντιο άλμπουμ της *Liberation* (2018), από την RCA Records. Είναι η πρώτη της κυκλοφορία από προσωπικό άλμπουμ μετά από έξι χρόνια. Στο τραγούδι συμμετέχουν οι ράπερ 2 Chainz και Ty Dolla Sign.

Μουσικό βίντεο
--------------

Το μουσικό βίντεο για το "Accelerate" κυκλοφόρησε μαζί με το ίδιο το σινγκλ στον λογαριασμό της τραγουδίστριας στο YouTube. Σκηνοθετήθηκε από τη Zoey Grossman και περιλαμβάνει λήψεις τόσο χρωματιστές, όπου κυριαρχεί το ροζ, όσο και ασπρόμαυρες. Λίγο μετά την κυκλοφορία του βίντεο και του σινγκλ, η Αγκιλέρα ανακοίνωσε σε ιστορία της στο Instagram ότι είναι διαθέσιμο και σε κάθετη αναλογία στο Spotify.

Ιστορικό κυκλοφορίας
--------------------

| Περιοχή | Ημερομηνία | Format | Δισκογραφική |
| --- | --- | --- | --- |
| Παγκοσμίως | 3 Μαΐου 2018 | Digital download | RCA Records |

Παραπομπές
----------

1. ↑  «Christina Aguilera Releases "Accelerate," Her First Lead Single in Six Years».
2. ↑  «Christina Aguilera - Accelerate (Official Video) ft. Ty Dolla $ign, 2 Chainz».
Ο **Άλμπιν Γκράου** (γερμ. *Albin Grau*) (\* 22 Δεκεμβρίου 1884 στο Βερολίνο, † 1971) ήταν αποκρυφιστής  γερμανός παραγωγός ταινιών και χαράκτης.

Σπούδασε στην ακαδημία των τεχνών της Δρέσδης. Στις αρχές τις δεκαετίας του 1920 άρχισε να ασχολείται με την φιλοτέχνηση αφισών ταινιών. Το 1920 γνώρισε τον Φρίντριχ Μουρνάου και το 1921 παρήγαγε την σημαδιακή για την ιστορία του κινηματογράφου ταινία «Νοσφεράτου».

Ο Γκράου ήταν ως *Meister Pacitius* αρχηγός της μαγικής αδελφότητας *Fraternitas Saturni*. Μέχρι τις αρχές της δεκαετίας του 1930 ήταν εκδότης του περιοδικού *Saturn Gnosis*.

Στην ταινία *Shadow of the Vampire* του 2000, η οποία έχει θέμα μια φανταστική ιστορία γύρω από το γύρισμα της ταινίας Νοσφεράτου, ο ηθοποιός Ούντο Κίερ ερμηνεύει το ρόλο του Άλμπιν Γκράου.

Παραπομπές
----------

1. 1 2  *filmportal.de*. 29aec3cdeab44259b90db7debac8f0b6. Ανακτήθηκε στις 9  Οκτωβρίου 2017.

Εξωτερικοί σύνδεσμοι
--------------------

* Ο Άλμπιν Γκράου στο Internet Movie Database

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 66178863
* GND: 128008938

 |

 |
Ο **Όρσος Β΄** (λατινικά : *Ursus II*), ήταν επίσκοπος της Νεαπόλεως από το 811 έως το 818.

Βιογραφία
---------

Η κύρια ιστορική πηγή για τον Όρσο είναι το δεύτερο μέρος των «Πράξεων των Επισκόπων της Νάπολης» που γράφτηκε από τον Ιωάννη τον Διάκονο στα τέλη του 9ου αιώνα. Τίποτα δεν είναι γνωστό για αυτόν πρίν την εκλογή του για τον επισκοπικό θρόνο της Νάπολης.

Μετά τον θάνατο του Παύλου Γ' το 810, προέκυψαν διαφωνίες μεταξύ διαφόρων ομάδων ναπολιτάνικου κλήρου και λαϊκών ως προς το ποιος θα ήταν ο διάδοχος του νεκρού επισκόπου. Μετά από πολλές συζητήσεις, εξελέγη ο Διάκονος Τιβέριος. Ωστόσο, ο δούκας της Νάπολης Άνθιμος, δεν υποστήριξε την υποψηφιότητά του, αλλά και οι υποστηρικτές του κληρικοί κατηγόρησαν τον Τιβέριο για διάφορα εγκλήματα, έγραψαν για αυτά στον Πάπα Λέοντα Γ' και έλαβαν τη συγκατάθεσή του για την επανεκλογή άλλου επισκόπου. Ως αποτέλεσμα επαναλαμβανόμενων εκλογών, ο Όρσος εξελέγη νέος επίσκοπος το 811.

Πολύ λίγες πληροφορίες αναφέρονται στις πηγές για τις δραστηριότητες του Όρσου Β΄. Πολλά περισσότερα στοιχεία έχουν διασωθεί για τις ευσεβείς πράξεις του δούκα Άνθιμου και της συζύγου του Θεοδενάντα. Μεταξύ άλλων αναφέρεται ότι με τις προσπάθειές τους στη Νάπολη κτίστηκε καθαγιασμένο προς τιμή των αγίων Κυριακού και Ιουλίττας με καταφύγιο προσκυνητών..

Επί επτά χρόνια, ο Όρσος φρόντιζε το ποίμνιό του και όλο αυτό το διάστημα αναγκάστηκε να αγωνίζεται για την αναγνώριση ως νομιμοτητάς του ως επικεφαλής της επισκοπής της Νάπολης. Όταν, τον Ιούνιο του 818, ο προστάτης του επισκόπου, Δούκας Άνθιμος, πέθανε και ο Θεόκτιστος της έγινε ο νέος ηγεμόνας της Νάπολης, οι εχθροί του νεκρού παραπονέθηκαν στον Πάπα Πασχάλη Α'. Κατηγόρησαν τον Όρσο Β' ότι σφετερίστηκε την επισκοπική έδρα, δηλώνοντας ότι η εκλογή του δεν συμμορφωνόταν με τους εκκλησιαστικούς κανόνες. Επιθυμώντας να προσφέρει μια υπηρεσία στον νέο ηγεμόνα της Νάπολης, ο πάπας αναγνώρισε την εκλογή του Όρσου Β' ως επισκόπου παράνομη, του στέρησε την αξιοπρέπειά του και αποφάσισε ότι ο Τιβέριος θα έπρεπε να γίνει ξανά επικεφαλής της ναπολιτάνικης επισκοπής. Καμία πληροφορία δεν έχει διατηρηθεί στις ιστορικές πηγές για την περαιτέρω ζωή του Ούρσου Β΄. 

|  |  |  |
| --- | --- | --- |
| ΠροκάτοχοςΠαύλος Γ΄ | **Επίσκοπος Νάπολης**811-818 | ΔιάδοχοςΤιβέριος |

Παραπομπές
----------

1. 1 2 3  Cronotassi dei Vescovi, Chiesa di Napoli
2. ↑  Francesco Ceva Grimaldi (marchesi di Pietracatella.), Memorie storiche della città di Napoli
3. 1 2  Zigarelli D. M. Biografie dei vescovi e arcivescovi della Chiesa di Napoli, Napoli, Stabilimento tipografico di G. Gioja, 1861, page 31—32
4. ↑  Schipa M. Il Mezzogiorno d’Italia anteriormente alla monarchiα, Bari, Gius. Laterza & Figli, 1923, page 47
5. ↑  Petrucci di Armando, Antimo, Roma, Istituto dell’Enciclopedia Italiana, Dizionario Biografico degli Italiani, 1961, volume 3
Το ***Street Fighter II: The World Warrior*** (ιαπωνικά: ストリートファイターⅡ -The World Warrior-) είναι βιντεοπαιχνίδι πάλης που αρχικά κυκλοφόρησε για τα arcades το 1991. Είναι η δεύτερη προσθήκη στη σειρά *Street Fighter* και η arcade συνέχεια του πρώτου *Street Fighter* που κυκλοφόρησε το 1987. Είναι ο δέκατος τέταρτος τίτλος της Capcom που λειτουργεί με το υλικό arcade CP System. Το *Street Fighter II* βελτιώνει πολλές έννοιες που εισήχθηκαν στο πρώτο παιχνίδι, συμπεριλαμβανομένης της χρήσης ειδικών κινήσεων (special moves) βάσει εντολών και μίας ρύθμισης παραμέτρων έξι κουμπιών, ενώ παράλληλα προσφέρει στους παίκτες μια πληθώρα διαθέσιμων χαρακτήρων, ο καθένας με το δικό του μοναδικό στυλ μάχης, ενώ συστήνει ένα σύστημα συνδυασμών (combos) και ανταγωνιστική multiplayer μάχη ανάμεσα σε δύο παίκτες.
Η **Bermas Suceava** είναι ρουμανική εταιρεία ζυθοποιίας.
Κύριοι μέτοχοι της εταιρείας είναι η *Asociația Victoria Bermas*, η οποία είναι κάτοχος ποσοστού της τάξεως του 30,86% επί του συνόλου των μετοχών, οι εργαζόμενοι της Bermas, οι οποίοι είναι κάτοχοι ποσοστού της τάξεως του 20,8% επί του συνόλου των μετοχών, καθώς και η εταιρεία επενδυτικών κεφαλαίων STK Emergent, η οποία είναι κάτοχος ποσοστού της τάξεως του 7,05% επί του συνόλου των μετοχών.
Οι μετοχές της Bermas Suceava είναι εισηγμένες εντός της δεύτερης κατηγορίας του Χρηματιστηρίου του Βουκουρεστίου (BVB), υπό την κωδική ονομασία BRM.

Εντός του εργοστασίου της Σουτσεάβα, το οποίο έχει δυνατότητα παραγωγής, ετησίως, κάτω των 200.000 εκατόλιτρων, η Bermas παράγει τις επωνυμίες *Suceava*, *Căliman* και *Bermas*, οι οποίες διανέμονται στην περιοχή της Μολδαβίας.
Η Bermas εμπορευματοποιεί τα προϊόντα της αποκλειστικά εντός συσκευασιών από γυαλί και δεν προτίθεται να προχωρήσει στην παραγωγή συσκευασιών από PET (πλαστικά μπουκάλια).

Οικονομικός απολογισμός
-----------------------

**Οικονομικός απολογισμός:** (εκατομμύρια λέι)

| Έτος | 2010 | 2007 | 2006 | 2005 | 2004 | 2003 |
| --- | --- | --- | --- | --- | --- | --- |
| Κύκλος εργασιών | 24,1 | 23,2 | 25,8 | 31,7 | 36,1 | 33,6 |
| Καθαρά έσοδα | - | 2,6 | 4,5 | 3,5 | 3,3 | 3 |

Παραπομπές
----------

1. 1 2  (Ρουμανικά) «Bermas Suceava si-a majorat profitul de doua ori in primele 9 luni». *wall-street.ro*. 2 Νοεμβρίου 2009. Ανακτήθηκε στις 22 Φεβρουαρίου 2010.
2. 1 2  (Ρουμανικά) «Eficientizarea costurilor a dublat profitul Bermas». *zf.ro*. 16 Νοεμβρίου 2009. Ανακτήθηκε στις 22 Φεβρουαρίου 2010.
3. ↑  (Ρουμανικά) «Bermas si-a majorat afacerile cu 2,8% in 2010». *wall-stret.ro*. 16 Φεβρουαρίου 2011. Ανακτήθηκε στις 24 Μαρτίου 2011.
4. ↑  (Ρουμανικά) «Bermas estimeaza pentru 2008 un profit de peste doua ori mai mic». *wall-street.ro*. 31 Μαρτίου 2008. Ανακτήθηκε στις 22 Φεβρουαρίου 2010.
5. 1 2  (Ρουμανικά) «Profitul Bermas Suceava a crescut cu circa 26% in 2006». *wall-street.ro*. 12 Φεβρουαρίου 2007. Ανακτήθηκε στις 22 Φεβρουαρίου 2010.
6. 1 2  (Ρουμανικά) «Venit de 44 de miliarde de lei pentru Bermas». *wall-street.ro*. 17 Μαρτίου 2005. Ανακτήθηκε στις 22 Φεβρουαρίου 2010.

Εξωτερικοί σύνδεσμοι
--------------------

* (Ρουμανικά) Επίσημος ιστότοπος
Αρχαιολογικοί πολιτισμοί του 7ου αι. ταυτοποιημένοι ως πρώιμοι Σλάβοι.
Οι **Άντες** ή **Άνται** ήταν πρώιμη σλαβική φυλετική πολιτική οντότητα του 6ου αι. στον κάτω Δούναβη και τη βορειοανατολική περιοχή της Μαύρης θάλασσας (Σύγχρονη Μολδαβία και κεντρική Ουκρανία). Συνδέονται με τον αρχαιολογικό πολιτισμό Πενκόβκα.

Αναφερθέντες για πρώτη φορά το 518, οι Άντες εισέβαλαν στις περιοχές της βυζαντινής Διοίκησης Θράκης σε κάποιο σημείο μεταξύ του 533 και του 545. Λίγο μετά έγιναν Βυζαντινοί *φοιδεράτοι* και τους αποδόθηκαν πληρωμές σε χρυσό και ένα φρούριο που ονομάστηκε  *Turris*, βόρεια του Δούναβη σε στρατηγικά σημαντική θέση, έτσι ώστε να αποφευχθεί εχθρική εισβολή των βαρβάρων στα ανατολικά ρωμαϊκά εδάφη. Μεταξύ του 545 και του 580 οι Άντες πολέμησαν σε διάφορες βυζαντινές εκστρατείες. Οι Άντες καταστράφηκαν από τους Παννόνιους Αβάρους στις αρχές του 7ου αιώνα. Αναφέρονται από τον Γότθο Βυζαντινό ιστορικό Ιορδάνη τον Αλανό του 6ου αι. και τον Βυζαντινό ιστορικό Προκόπιο της Καισαρείας, επίσης του 6ου αιώνα.

Κυβερνήτες και βασιλείς
-----------------------

* Μποζ (κυβ. 376–80), βασιλέας και πρώτος γνωστός κυβερνήτης
* Νταμπραγκέζας(κυβ. 555–56), οδήγησε τον ρωμαϊκό στόλο στην Κριμαία κατά περσικών θέσεων
* Ίνταριτς (κυβ. 562), πατέρας του Μέζαμιρ
* Μέζαμιρ (κυβ. 562), ισχυρός άρχων
* Κέλαγκαστ (κυβ. 562), αδελφός του Μέζαμιρ
* Μουσόκιος (κυβ. 592), μονάρχης
* Άρνταγκαστ (κυβ. 584–97), διοικητής του Μουσόκις
* Πίρογκαστ

Παραπομπές σημειώσεις
---------------------

1. ↑  Baran (1986)
2. ↑  Shchukin (1986)
3. ↑  Gimbutas (1971, p. 90)
4. ↑  Sedov (1996, p. 280)
5. ↑  Antae. (2015). In *Encyclopædia Britannica*. Ανάκτηση από

Βιβλιογραφία
------------

* Volodymyr Baran (1988), «The Veneti, Sclaveni and Antae in the Light of Archaeology», *Ukrainian Review* **45**
* Mark B. Shchukin (1986), «The Balto-Slavic Forest Direction in the Archaeological Study of the Ethnogenesis of the Slavs», *Wiadomosci Archeologiczne* **1**
* Gimbutas, Marija (1971), *The Slavs*, Thames & Hudson Ltd
* Valentin Sedov (1996). «Tribal Societies in Eastern Europe». Στο: Sigfried J. de Laet. *History of Humanity: From the seventh century B.C. to the seventh century A.D*. UNESCO. ISBN 923102812X. \*
* Γεώργιος Θ. Καρδαράς, *Οι Άντες. Ιστορία και πολιτισμός (4ος – 8ος αι.)*, Αθήνα, Εθνικό Ίδρυμα Ερευνών, 2016

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άντες** |

* "Antes", *Encyclopedia of Ukraine*, vol. 1 (1984).
* Slavs, Early settlement patterns.
Ο **Άνταμ ΦίτςΡοϊ**, (αγγλικά: *Adam FitzRoy*, π. 1307 - 18 Σεπτεμβρίου 1322) από τον Οίκο του Ανζού ήταν νόθος υιός του βασιλέα Εδουάρδου Β΄ της Αγγλίας. Η ταυτότητα της μητέρας του δεν είναι γνωστή. Συνόδευσε τον πατέρα του στις εκστρατείες της Σκωτίας του 1322 και απεβίωσε λίγο αργότερα στις 18 Σεπτεμβρίου 1322.

Ο Φιτζρόυ ονομάζεται ως *Ade filio domini Regis bastardo* ("Άνταμ, ο νόθος γιος του άρχοντα βασιλιά") στην περιγραφή της Ιματιοθήκης του Εδουάρδου Β' του 1322. Μεταξύ 6 Ιουνίου και 18 Σεπτεμβρίου εκείνου του έτους, στον Άνταμ δόθηκαν συνολικά 13 λίρες και 22 πένε, για να αγοράσει «εξοπλισμό και άλλα απαραίτητα» (*armatura et alia necessaria*) για να λάβει μέρος στη σκωτσέζικη εκστρατεία του Εδουάδου το φθινόπωρο. Αυτό υποδηλώνει ότι ήταν κάπου στην εφηβεία του, γεννημένος μεταξύ 1303 και 1309 περίπου.

Τα χρήματα καταβλήθηκαν σε πέντε δόσεις, είτε απευθείας στον Άνταμ είτε στον «μαέστρο» του (διδάσκαλο) Ούγκο Τσάστιλουν. Ο Aδάμ απεβίωσε κατά τη διάρκεια της εκστρατείας, από άγνωστα αίτια, και θάφτηκε στο Tάινμαουθ στις 30 Σεπτεμβρίου 1322. Ο πατέρας του πλήρωσε για να βάλουν ένα μεταξωτό ύφασμα με χρυσή κλωστή επάνω από το πτώμα του.

Παραπομπές
----------

1. ↑  Darryl Roger Lundy: (Αγγλικά) *The Peerage*.

Πηγές
-----

* Seymour Phillips, *Edward II* (2010), pp. 102, 428–9
* FD Blackley, "Adam, the bastard son of Edward II", *Bulletin of the Institute of Historical Research*, xxxvii (1964), pp. 76–7.
* Βρετανική Βιβλιοθήκη Stowe MS 553.
Συντεταγμένες: 25°4′S 130°6′W﻿ / ﻿25.067°S 130.100°W﻿ / -25.067; -130.100

Το **Άνταμσταουν** (αγγλικά: *Adamstown*) είναι ο μοναδικός οικισμός των Νήσων Πίτκαιρν και κατ' επέκταση η πρωτεύουσα ολόκληρου του νησιωτικού συμπλέγματος.

Γενικές πληροφορίες
-------------------

Ο οικισμός βρίσκεται στη βορειοκεντρική πλευρά του νησιού Πίτκαιρν και πολύ κοντά στο *Μπάουντι Μπέι*, το μοναδικό λιμάνι του νησιού. Έχει μόλις 48 κατοίκους σήμερα, αριθμός που θεωρείται και ως ο γενικός πληθυσμός της μικρής αυτής χώρας καθώς τα υπόλοιπα τρία νησιά του συμπλέγματος είναι ακατοίκητα. Μάλιστα, κατέχει το ρεκόρ της μικρότερης πρωτεύουσας στον κόσμο.

Η Άνταμσταουν είναι ο τόπος όπου οι περισσότεροι κάτοικοι τρώνε και κοιμούνται, ενώ εργάζονται και καλλιεργούν την τροφή τους σε άλλες περιοχές του νησιού. Υπάρχει πρόσβαση σε τηλεόραση, internet καθώς και ένα τηλέφωνο. Σύμφωνα με το Google maps, ο μοναδικός δρόμος της πρωτεύουσας στον οποίο έχει δοθεί όνομα αποκαλείται *The Hill of Difficulty* (Ο λόφος της δυσκολίας). Ακόμη, διατίθεται street view στο Google Maps στην περιοχή (νήσος Πίτκαιρν).

Φωτοθήκη
--------

* Η εκκλησία της ΆνταμσταουνΗ εκκλησία της Άνταμσταουν
* Το Μπάουντι ΜπέιΤο Μπάουντι Μπέι
* Άφιξη με βάρκες στο Μπάουντι ΜπέιΆφιξη με βάρκες στο Μπάουντι Μπέι

Παραπομπές
----------

Εξωτερικοί Σύνδεσμοι
--------------------

* Πολυμέσα σχετικά με το θέμα  Adamstown στο Wikimedia Commons

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Πρωτεύουσες κρατών της Ωκεανίας |
| --- |
|  |
| Ανεξάρτητα Κράτη | 
* Απία
* Γιαρέν
* Καμπέρα
* Ματζούρο
* Νγκερουλμούντ
* Νότια Ταράουα
* Νουκουαλόφα
* Ονιάρα
* Ουέλλινγκτον
* Παλικίρ
* Πορτ Βίλα
* Πορτ Μόρεσμπι
* Σούβα
* Φονγκαφάλε
 |
|  |
| Εξαρτημένα Εδάφη | 
* Αβαρούα
* Αλόφι
* Άνταμσταουν
* Κίνγκστον
* Μάτα Ούτου
* Νουμεά
* Πάγκο Πάγκο
* Παπεέτε
* Σαϊπάν
* Χαγκάτνια
* Χάνγκα Ρόα
* Χονολουλού
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 317285291
* LCCN: no2015119111

 |

 |
Η **Άλπελα** (τουρκικά: *Alpella*) ήταν επαγγελματική ομάδα καλαθοσφαίρισης με έδρα την Κωνσταντινούπολη της Τουρκίας. Ο σύλλογος ιδρύθηκε ως διάδοχος της Ούλκερσπορ, όταν η εταιρεία Ülker, η οποία κατείχε τα δικαιώματα του συλλόγου, αποφάσισε τη συγχώνευση της Ούλκερσπορ με τη Φενέρμπαχτσε.

Η Άλπελα αγωνίστηκε στον τελικό του Σούπερ Καπ Τουκίας εναντίον της Εφές Πίλσεν το 2006. Επίσης, αγωνίστηκε για δύο συνεχείς περιόδους, 2006–07 και 2007–08, στο Πρωτάθλημα Τουρκίας. Έπειτα από τον υποβιβασμό της στη δεύτερη κατηγορία, τα δικαιώματα της ομάδας αγόρασε η Τραμπζονσπόρ η οποία και πήρε τη θέση της στο πρωτάθλημα.

Παραπομπές
----------

1. ↑  Trabzon Alpella'yı devaraldı hurriyet.com.tr

Εξωτερικοί σύνδεσμοι
--------------------

* Επίσημος ιστότοπος
Ο **Ανδρέας** (Andrea) ήταν επίσκοπος της Φλωρεντίας τον 9ο αιώνα, και άγιο της Ρωμαιοκαθολικής εκκλήσίας. Η μνήμη του εορτάζεται στις 26 Φεβρουαρίου.

Βιογραφία
---------

Στις 18 Δεκεμβρίου 871 ήταν αυτοκρατορικός αγγελιοφόρος, ενώπιον της κρίσης του Μαργράβου Αδαλβέρτου, ενώ το 874 απέκτησε από τον αυτοκράτορα Λουδοβίκο Β' τον Γερμανικό το προνόμιο της ασυλίας για τα αγαθά του επισκόπου.

Την 1η Μαρτίου 893 αναφέρεται πώς οι αγγελιοφόροι του παραδίδουν την ανιψιά του Μπέρτα στην Μπέρτα, ηγουμένη του Αβαείου του Σαντ' Αντρέα, για να μορφωθεί με τέτοιο τρόπο ώστε να διαδεχτεί την ίδια την ηγουμένη μετά το θάνατό της στη μονής.

Παραπομπές
----------

1. ↑  Sant' Andrea di Firenze Vescovo

Βιβλιογραφία
------------

* *La chiesa fiorentina*, Curia arcivescovile, Firenze 1970.
Ο **Αστέρας Νέας Ραιδεστού** είναι ελληνικός αθλητικός σύλλογος που εδρεύει στη Νέα Ραιδεστό του δήμου Θέρμης. Ιδρύθηκε το 1954 και διαθέτει τμήμα ποδοσφαίρου ανδρών, ενώ στο παρελθόν διέθετε επίσης τμήμα ποδοσφαίρου γυναικών και τμήμα καλαθοσφαίρισης ανδρών. Χρώματα του συλλόγου είναι το κόκκινο και το άσπρο.

Η ανδρική ομάδα αγωνίζεται στη Β´ κατηγορία Ε.Π.Σ. Μακεδονίας. Έδρα της είναι το Δημοτικό Γήπεδο Νέας Ραιδεστού που έχει φυσικό χλοοτάπητα και είναι χωρητικότητας 50 θέσεων.

Τμήμα ποδοσφαίρου ανδρών
------------------------

Το τμήμα ποδοσφαίρου ανδρών ιδρύθηκε παράλληλα με τον σύλλογο το 1954, ωστόσο παρέμεινε ανεπίσημο έως το 1971. Μετέχει στα πρωταθλήματα της Ε.Π.Σ. Μακεδονίας από τη σεζόν 1971-72.

Κατά τη δεκαετία '90 αντιμετώπισε διοικητικά και οικονομικά προβλήματα και δεν συμμετείχε στα πρωταθλήματα, αλλά επανήλθε στην ενεργό δράση όπου συνεχίζει έως σήμερα, έχοντας φτάσει μέχρι και την Α1.

### Τίτλοι

* 1 πρωτάθλημα Γ´ κατηγορίας ΕΠΣΜ:
	+ 1975-76

Τμήμα ποδοσφαίρου γυναικών
--------------------------

Η γυναικεία ομάδα του τμήματος ποδοσφαίρου γυναικών του συλλόγου έφτασε να αγωνίζεται στην Α΄ Εθνική τη σεζόν 2008-09, έχοντας αναδειχθεί πρωταθλήτρια του 1ου ομίλου του Περιφερειακού Πρωταθλήματος τη σεζόν 2007-08.

Το 2011 ανέστειλε τη λειτουργία του.

Τμήμα καλαθοσφαίρισης ανδρών
----------------------------

Το τμήμα καλαθοσφαίρισης ανδρών του συλλόγου ιδρύθηκε το 1987. Το 1998 συγχωνεύτηκε με τον Κ.Α.Σ. Φάληρο '87 και μετονομάστηκε σε «**Καλαθοσφαιρικός Αθλητικός Σύλλογος Νέα Ραιδεστός**».

Παραπομπές
----------

1. ↑  Επίσημη ιστοσελίδα ΕΠΣΜ
2. ↑  Ομαδες, στα ξερά της ΕΠΣΜ
Σχηματική αναπαράσταση του άξονα υποθαλάμου-υπόφυσης-επινεφριδίων
Ο **άξονας υποθαλάμου-υπόφυσης-επινεφριδίων** (**ΥΥΕ**) είναι ένα γνωστό και καλά τεκμηριωμένο νευροενδοκρινικό σύστημα. Αποτελεί ένα κλασσικό σύστημα αρνητικής ανάδρασης, όπου η κορτικοεκλυτίνη (CRH) και, υπό συγκεκριμένες συνθήκες, η αργινίνη-βαζοπρεσσίνη (AVP), συντίθεται στους μικροκυτταρικούς νευρώνες του παρακοιλιακού πυρήνα του υποθαλάμου, εκκρίνονται στο υποφυσιακό-πυλαίο σύστημα και διεγείρουν τη σύνθεση και έκκριση της κορτικοτροπίνης (ACTH) από τα κορτικοτρόπα κύτταρα της πρόσθιας υπόφυσης. Η ACTH κυκλοφορεί συστημικά και διεγείρει τη σύνθεση γλυκοκορτικοειδών και την έκκρισή τους από την στηλιδωτή ζώνη (zona fasciculata) του επινεφριδιακού φλοιού. Τα γλυκοκορτικοειδή με τη σειρά τους, δρουν στον εγκέφαλο με σκοπό την αναστολή της δραστηριότητας στον άξονα HPA. Η αρνητική ανάδραση λαμβάνει χώρα στο επίπεδο του υποθαλάμου για αναστολή σύνθεσης CRH και στην υπόφυση για αναστολή σύνθεσης της προοπιομελανοκορτίνης (POMC). Η αρνητική ανάδραση διαμεσολαβείται από τους υποδοχείς GR.

Η δραστηριότητα στον άξονα **ΥΥΕ** ακολουθεί ένα ημερήσιο πρότυπο. Σε συνθήκες ηρεμίας η δραστηριότητα κορυφώνεται ακριβώς πριν ή ταυτόχρονα με την περίοδο μείζονος σίτισης του οργανισμού, με κλειστά τα φώτα στο νυκτόβιο τρωκτικό και με ανοιχτά φώτα στο ημερόβιο πρωτεύον. Καθ’ όλη τη διάρκεια της ημέρας, τα γλυκοκορτικοειδή κυκλοφορούν σε συγκεντρώσεις που θεωρείται ότι είναι αρκετά υψηλές ώστε να προσδένονται και να ενεργοποιούν όλους τους υποδοχείς MR και μέρος των GR. 

Εξαιτίας αυτού, είναι γενικά αποδεκτό ότι οι υποδοχείς MR διαμεσολαβούν τις δράσεις των γλυκοκορτικοειδών στον έλεγχο του ΗΡΑ στο ναδίρ της ημερήσιας διακύμανσής τους και ότι MR και GR, από κοινού, διαμεσολαβούν την αρνητική ανάδραση στο μέγιστο (ζενίθ) της συγκέντρωσης των ορμονών.

Παρόλο που φαίνεται ότι η πλήρωση και των δύο υποδοχέων είναι απαραίτητη για τη διατήρηση των φυσιολογικών επιπέδων στο ζενίθ της δραστηριότητας στον άξονα **ΥΥΕ**, δεν είναι σαφές εάν απαιτούνται και οι δύο υποδοχείς ή μόνο οι MR για τη διατήρηση της δραστηριότητας στο ναδίρ του **ΥΥΕ**. Επιπλέον, η ενεργοποίηση των MR φαίνεται ότι είναι σημαντική σε συνεργασία με τους GR για την επίτευξη της αρνητικής ανάδρασης μετά από στρες.

Βιβλιογραφία
------------

1. ↑   Dallman, M.F. Akana, S.F. Cascio, C.S. Darlington, D.N. Jacobson, L. and Levin, N. Regulation of ACTH secretion: variations on a theme of B, Recent Prog Horm Res, 1987, 43, 113-173.
2. ↑   Dallman, M.F. Akana, S.F. Levin, N. Walker, C.D. Bradbury, M.J. Suemaru, S. and Scribner, K.S. Corticosteroids and the control of function in the hypothalamo-pituitary-adrenal (HPA) axis, Ann N Y Acad Sci, 1994, 746, 22-31; discussion 31-22, 64-27.
3. ↑   Spencer, R.L. Kim, P.J. Kalman, B.A. and Cole, M.A. Evidence for mineralocorticoid receptor facilitation of glucocorticoid receptor-dependent regulation of hypothalamic-pituitary-adrenal axis activity, Endocrinology, 1998, 139, 2718-2726.
Η ***Gazette de Lausanne*** ήταν γαλλόφωνη εφημερίδα που εκδιδόταν στην Λωζάνη της Ελβετίας. Το πρώτο τεύχος δημοσιεύθηκε την 1η Φεβρουαρίου 1798 με τον τίτλο *Peuple Vaudois*. Ιδρυτής της ήταν ο επαναστάτης Γκαμπριέλ Αντούαν Μιεβίλ (Gabriel Antoine Miéville). Ο τίτλος της εφημερίδας άλλαξε σε Gazette de Lausanne το 1803. Απορροφήθηκε από την Journal de Genève το 1991.

Ιστορία
-------

Αρχικά τυπωνόταν δύο φορές την εβδομάδα, και καθημερινά από το 1856 έως το 1991 οπότε και απορροφήθηκε από την *Journal de Geneve*. Σαν τίτλος εξαφανίστηκε το 1998, όταν η *Journal de Genève* συγχωνεύθηκε με τη *Le Nouveau Quotidien* για να γεννηθεί η εφημερίδα *Temps*. Υπό τον τίτλο *Gazette littéraire* περιλάμβανε κάθε Σάββατο ένα παράρτημα που ήταν κύριος φορέας πολιτιστικών πληροφοριών της γαλλόφωνης δυτικής Ελβετίας, μεταξύ 1949 και του 1972. Η *Gazette de Lausanne* ήταν μια φιλελεύθερη εφημερίδα.

Κατά την Ελληνική Επανάσταση του 1821, δημοσίευε καθημερινά ειδήσεις σχετικές με την επανάσταση, μέχρι τις αρχές του 1823.

Βιβλιογραφία
------------

* Alain Clavien, Histoire de la Gazette de Lausanne : le temps du colonel, 1874-1917, Vevey, Editions de l’Aire, 1997
* Alain Clavien, Grandeurs et misères de la presse politique : le match Gazette de Lausanne - Journal de Genève, Lausanne, Antipodes, coll. « GRHIC », 2010.
* Γεώργιος Αργυράκος, Κωνσταντίνα-Κορασόν Αργυράκου, *Η επανάσταση του 1821 στην «Gazette de Lausanne». Ανασκόπηση – περίληψη των ειδήσεων (Απρίλιος 1821 – Φεβρουάριος 1823)*. Αθήνα, εκδόσεις «Ελίκρανον», 2017.
Ο **Έραγκον** (Eragon) είναι ο βασικός ήρωας της σειράς βιβλίων "Η Κληρονομιά" ("The Inheritance") του συγγραφέα Κρίστοφερ Παολίνι (Cristopher Paolini). Τα 4 βιβλία αφηγούνται την ιστορία του, καθώς ξεκινάει ως ένας νεαρός αγρότης, ο οποίος μια μέρα βρίσκει έναν πολύτιμο λίθο. Ο λίθος αυτός αποδεικνύεται ότι είναι αυγό δράκου. Ο Έραγκον, κρατώντας κρυφή την ύπαρξη του νεογέννητου δράκου του, τον μεγαλώνει, και μια μέρα ξεκινάει ένα ταξίδι στον κόσμο της Αλαγαισίας με τον δράκο του και τον παραμυθά Μπρομ. Σκοπός του είναι να εκδικηθεί για το φόνο του θείου του από την Αυτοκρατορία του Γκαλμπατόριξ. Στο ταξίδι του αποκτά πρωτόγνωρες εμπειρίες, γνωρίζει νέους τόπους και ανακαλύπτει τη φρίκη και την καταστροφή που προκαλεί ο δαιμονικός αυτοκράτορας εξαιτίας της δίψας του για δύναμη. Μετά το θάνατο του συντρόφου του, Μπρόμ, και την αποτυχία της αναζήτησης των δολοφόνων του θείου του, αποζητά καταφύγιο μαζί με το μυστηριώδη σωτήρα του, Μέρταγκ (Murtagh), στους επαναστάτες Βάρντεν (Varden). Προσχωρεί στις τάξεις τους και αγωνίζεται και αυτός ενάντια στην αυτοκρατορία. Δίπλα του θα σταθούν ο δράκος του {Η Σαφίρα}, το ξωτικό Άρυα (Arya), καθώς και οι ελεύθεροι άνθρωποι και τα μαγικά πλάσματα της Αλαγαισίας.

Συγγραφέας
----------

Ο Christopher Paolini έγραψε το πρώτο βιβλίο της σειράς σε ηλικία μόλις 15 ετών. Πηγή έμπνευσης του για τη δημιουργία του φανταστικού κόσμου της Αλαγαισίας υπήρξε η περιοχή κατοικίας του στην "Κοιλάδα του Παραδείσου" στη Μοντάνα. Στην επιτυχία του αυτή συνέβαλαν και οι γονείς του, οι οποίοι είναι συγγραφείς και εκδότες βιβλίων, μεταξύ άλλων και του γιου τους.

Προσαρμογές
-----------

Από το πρώτο βιβλίο της σειράς με τίτλο Έραγκον πήραν το όνομα και την πλοκή τους το το βιντεοπαιχνίδι Έραγκον και η ομώνυμη ταινία.

Βιβλιογραφία
------------

Έραγκον {Αύγουστος 26, 2003},
Πρωτότοκος {Άυγουστος 23, 2005},
Μπρίσινγκρ {Οκτώβριος 13, 2009},

Εξωτερικοί Σύνδεσμοι
--------------------
Ο **Gebrauchsmusik** (γερμανική προφορά: [ɡəbʁaʊ̯ksmuˌziːk]) είναι γερμανικός όρος που σημαίνει "μουσική χρησιμότητας". Αναφέρεται στη μουσική που υπάρχει όχι μόνο για χάρη της, αλλά για κάποιο συγκεκριμένο και αναγνωρίσιμο σκοπό. Αυτός ο σκοπός μπορεί να είναι ένα συγκεκριμένο ιστορικό γεγονός, όπως ένα πολιτικό συλλαλητήριο ή μια στρατιωτική τελετή, ή μπορεί να είναι γενικότερο, όπως με τη μουσική που γράφτηκε για να συνοδεύσει το χορό, ή τη μουσική που γράφτηκε για τους ερασιτέχνες ή τους μαθητές για να την εκτελέσουν.

Παρόλο που ο συνθέτης Πάουλ Χίντεμιθ είναι πιθανότατα ο άνθρωπος που αναγνωρίζεται περισσότερο με αυτή την έκφραση, φαίνεται να έχει δημιουργηθεί μέσα στη σφαίρα της μουσικολογίας παρά της σύνθεσης. Στα τέλη του 19ου και στις αρχές του 20ού αιώνα, η σύγχρονη ακαδημαϊκή πειθαρχία της μουσικολογίας διαμορφώθηκε από μια κυρίως γερμανική ομάδα μελετητών που ενδιαφέρονταν όχι μόνο για την τυπική ανάπτυξη και τα βιογραφικά δεδομένα αλλά και σε μια έκταση στην κοινωνικοπολιτική θέση της μουσικής σε όλη την ιστορία, και τη σχέση μουσικής και μουσικών με την κοινωνία γενικότερα.

Παραπομπές
----------

* Paul Hindemith, *A Composer's World, Horizons and Limitations*, Cambridge, MA: Harvard University Press, 1952.
* Stephen Hinton, *The Idea of Gebrauchsmusik: A Study of Musical Aesthetics in the Weimar Republic (1919–1933) with Particular Reference to the Works of Paul Hindemith,* Garland, New York 1989. (ISBN 978-0824020095).
* Arnold Schoenberg, *Style and Idea*, New York: Philosophical Library, 1950.
Η ***A Bola*** (Πορτογαλική προφορά: ɐ ˈβɔlɐ) είναι πορτογαλική αθλητική εφημερίδα, με εκδοτική έδρα τη Λισαβόνα.

Ιστορία
-------

Η *A Bola* ιδρύθηκε το 1945 από τους Καντίντο ντε Ολιβέιρα και Ριμπέιρο ντος Ρέις, ενώ, εκείνη την περίοδο, εκδιδόταν δύο φορές την εβδομάδα. Κατέστη καθημερινή εφημερίδα το 1995. Παρά το γεγονός πως, σύμφωνα με τον υπότιτλό της, αποτελεί «εφημερίδα όλων των αθλημάτων», το περιεχόμενό της επικεντρώνεται στο ποδόσφαιρο. Με σημείο εκκίνησης την σεζόν 1952-53, είναι υπεύθυνη για την βράβευση του πρώτου σκόρερ της Πριμέιρα Λίγκα με το βραβείο της Μπότα ντε Πράτα.

Αποτελεί την πλέον δημοφιλή εφημερίδα μεταξύ των Πορτογάλων μεταναστών, ενώ, επίσης, διαθέτει σημαντικό αριθμό αναγνωστών εντός των πρώην πορτογαλικών αποικιών στην Αφρική. Με σημείο εκκίνησης το 2006, τυπώνεται, επίσης, στο Νιούαρκ του Νιου Τζέρσεϊ, αμερικανική πόλη η οποία διαθέτει σημαντικό πορτογαλικό πληθυσμό.

Το 2012, προχώρησε στη δημιουργία του τηλεοπτικού σταθμού A Bola TV.

Δείτε επίσης
------------

* Κατάλογος εφημερίδων στην Πορτογαλία

Παραπομπές
----------

1. ↑  (Πορτογαλικά) «Jornal "A Bola" faz 70 anos». RTP. 30 Ιανουαρίου 2015. Αρχειοθετήθηκε από το πρωτότυπο στις 30 Αυγούστου 2018. Ανακτήθηκε στις 29 Αυγούστου 2018.
2. ↑  (Πορτογαλικά) «Portuguese Media». BPI Equity. 5 Μαρτίου 2014. Ανακτήθηκε στις 2 Φεβρουαρίου 2015.

Εξωτερικοί Σύνδεσμοι
--------------------

* (Πορτογαλικά) Επίσημη ιστοσελίδα της *A Bola*
Η **Ένωσις Κοινωνικής Αμύνης** (EKA) ήταν εθνικιστική αντιστασιακή οργάνωση που έδρασε στην Δυτική Μακεδονία. 

Στρατιωτικός ηγέτης της οργάνωσης τέλεσε ο ταγματάρχης Χρήστος Παπαβασιλείου (Γρανιτσιώτης), ενώ πολιτικός ηγέτης ανέλαβε το μέλος των ΥΒΕ (και αργότερα της ΠΑΟ) Κωσταντίνος Γκέκας. Η ίδρυση της οργάνωσης, είχε ως στόχο να αποτελέσει αντίβαρο της παρουσίας ανταρτών του ΕΛΑΣ στο βουνό του Ολύμπου.

Ιστορικό
--------

Η οργάνωση ιδρύθηκε στην Κοζάνη, εκφράζοντας την αντίδραση των ντόπιων εμπόρων απέναντι στα διόδια που πλήρωναν στους αντάρτες του ΕΛΑΣ για τα εμπορεύματά τους, όταν περνούσαν από την περιοχή (ο ΕΛΑΣ στον Όλυμπο είχε επιβάλει το «αντάρτικο δίκαιο»). Εκτός από τους εμπόρους, προσέλκυσε πρώην αξιωματικούς και διάφορους εθνικιστές.

Μετά της επιτυχίες του ΕΛΑΣ στην περιοχή κατά την Άνοιξη του 1943, αποφασίστηκε συνεργασία του ΕΛΑΣ και της ΕΚΑ. Παρόλο που δόθηκαν μάχες από κοινού ενάντια στον κατακτητή, εν τέλει οι διαφωνίες υπερίσχυσαν και οι συνεργασίες διακόπηκαν.

Με κύριες διαφορές τον συναισθηματισμό εκ μέρους ΕΛΑΣιτών έναντι του δισταγμού για επιθέσεις (που είχαν οι Εθνικιστές), αλλά και της στάσης των δύο πλευρών προς τους Σλαβομακεδόνες της περιοχής, επήλθε η τελική σύγκρουση. Οι ένοπλες συγκρούσεις μεταξύ των δύο αντιστασιακών οργανώσεων ξεκίνησαν από την περιοχή της Καστοριάς και επεκτάθηκαν. Μέλη της ΕΚΑ εκτέλεσαν τον Σίμο Κερασίδη (μέλος του Μακεδονικού Γραφείου του ΚΚΕ), τον Λάζαρο Ζησιάδη ή Τερποφσκι και άλλα πέντε μέλη του ΚΚΕ ως αντεκδίκηση για εκτελέσεις αξιωματικών της οργάνωσης από τον ΕΛΑΣ. Μετά την εκτέλεση, το ΚΚΕ θα ορκιστεί «άσβεστο ιερό μίσος» εναντίον της ΕΚΑ. Μετά από αντιπαραθέσεις και ένοπλες συγκρούσεις, ο ΕΛΑΣ θα επικρατήσει και η ΕΚΑ θα περάσει στην αφάνεια.

Πηγές
-----

* ΑΘΑΝΑΣΙΟΣ ΚΑΛΛΙΑΝΙΩΤΗΣ Οι αρχές της Αντίστασης στη Δυτική Μακεδονία (1941 – 1943), πρωτεύουσα μεταπτυχιακή εργασία για τον τομέα της Νεότερης και Σύγχρονης Ιστορίας και Λαογραφίας του τμήματος Ιστορίας και Αρχαιολογίας του ΑΠΘ